
ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar l-abbozz ta’ deċiżjoni tal-Kunsill dwar il-konklużjoni, f’isem l-Unjoni, tal-Ftehim bejn l-Unjoni Ewropea u l-Konfederazzjoni Żvizzera dwar ir-regoli supplimentari fir-rigward tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri, għall-perjodu 2021-2027
(12122/2023 – C9‑0461/2023 – 2023/0229(NLE))
(Approvazzjoni)
Il-Parlament Ewropew,
–	wara li kkunsidra l-abbozz ta’ deċiżjoni tal-Kunsill (12122/2023),
–	wara li kkunsidra l-abbozz ta’ Ftehim bejn l-Unjoni Ewropea u l-Konfederazzjoni Żvizzera dwar ir-regoli supplimentari fir-rigward tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri, għall-perjodu 2021-2027 (12120/2023),
–	wara li kkunsidra t-talba għal approvazzjoni ppreżentata mill-Kunsill skont l-Artikolu 77(2), l-Artikolu 218(6), it-tieni subparagrafu, punt (a), u l-Artikolu 218(7) tat-Trattat dwar il-Funzjonament tal-Unjoni Ewropea (C9‑0461/2023),
–	wara li kkunsidra l-Artikolu 105(1) u (4) u l-Artikolu 114(7) tar-Regoli ta’ Proċedura tiegħu,
–	wara li kkunsidra r-rakkomandazzjoni tal-Kumitat għal-Libertajiet Ċivili, il-Ġustizzja u l-Intern (A9‑0000/2024),
1.	Jagħti l-approvazzjoni tiegħu għall-konklużjoni tal-ftehim;
2.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni, kif ukoll lill-gvernijiet u lill-parlamenti tal-Istati Membri u tal-Konfederazzjoni Żvizzera.




<PathFdR>PR\1296234MT.docx</PathFdR>		PE<NoPE>758.913</NoPE><Version>v01-00</Version>
MT	Magħquda fid-diversità	MT
PE<NoPE>758.913</NoPE><Version>v01-00</Version>	2/8	<PathFdR>PR\1296234MT.docx</PathFdR>
MT
<PathFdR>PR\1296234MT.docx</PathFdR>	3/8	PE<NoPE>758.913</NoPE><Version>v01-00</Version>
		MT
[bookmark: _Toc158826477][bookmark: _Toc159918267]NOTA SPJEGATTIVA
a. Sfond 


Ir-Regolament (UE) 2021/1148 tal-Parlament Ewropew u tal-Kunsill li jistabbilixxi l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi għall-perjodu 2021-2027 (ir-Regolament BMVI) ġie adottat fis-7 ta’ Lulju 2021.

L-għan tar-Regolament BMVI huwa li jkun hemm solidarjetà permezz tal-assistenza finanzjarja lil dawk l-Istati (Membri) li japplikaw id-dispożizzjonijiet tal-acquis ta’ Schengen fir-rigward tal-fruntieri esterni. Dan jikkostitwixxi żvilupp tal-acquis ta’ Schengen li fih jipparteċipaw il-pajjiżi assoċjati mal-implimentazzjoni, l-applikazzjoni u l-iżvilupp ulterjuri tal-acquis ta’ Schengen (il-“pajjiżi assoċjati ma’ Schengen” jew il-“pajjiżi assoċjati”).

Fil-11 ta’ Awwissu 2021, il-Konfederazzjoni Żvizzera nnotifikat id-deċiżjoni tagħha li taċċetta l-kontenut tar-Regolament BMVI u li timplimentah fl-ordni legali intern tagħha. Il-Kummissjoni ppreżentat il-proposta għal deċiżjoni tal-Kunsill dwar l-iffirmar ta’ Ftehim bejn l-UE u l-Konfederazzjoni Żvizzera dwar ir-regoli supplimentari fir-rigward tal-istrument għall-appoġġ finanzjarju għall-ġestjoni tal-fruntieri u l-politika dwar il-viżi qabel ma rċeviet in-notifika Żvizzera dwar l-issodisfar tar-rekwiżiti kostituzzjonali tagħha biex tevita li tqassar iż-żmien tal-applikazzjoni attwali tar-Regolament BMVI fl-Iżvizzera. F’konformità mal-premessa 75 tar-Regolament BMVI, il-konklużjoni ta’ tali arranġament għandha sseħħ wara li l-pajjiż ikkonċernat ikun għarraf bil-miktub li ġew issodisfati r-rekwiżiti interni kollha tiegħu.

Il-paragrafu 6 tal-Artikolu 7 tar-Regolament BMVI jipprevedi li għandhom isiru “arranġamenti” li jispeċifikaw in-natura u l-modi ta’ parteċipazzjoni fil-BMVI tal-pajjiżi assoċjati mal-implimentazzjoni, l-applikazzjoni u l-iżvilupp tal-acquis ta’ Schengen, f’konformità mad-dispożizzjonijiet rilevanti tal-ftehimiet ta’ assoċjazzjoni rispettivi. Dawn l-arranġamenti jieħdu l-forma ta’ ftehimiet konklużi mill-Unjoni mal-pajjiżi assoċjati ma’ Schengen f’konformità mal-Artikolu 216 tat-TFUE. 

[bookmark: _Hlk132892775]Fil-21 ta’ Frar 2022, il-Kunsill awtorizza lill-Kummissjoni biex tiftaħ negozjati[footnoteRef:1] mal-Iżlanda, mar-Renju tan-Norveġja, mal-Konfederazzjoni Żvizzera u mal-Prinċipat tal-Liechtenstein għall-arranġamenti dwar il-kontribuzzjonijiet finanzjarji ta’ dawk il-pajjiżi u r-regoli supplimentari meħtieġa għall-parteċipazzjoni tagħhom fl-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi għall-perjodu 2021-2027, inklużi dispożizzjonijiet li jiżguraw il-protezzjoni tal-interessi finanzjarji tal-Unjoni u s-setgħat ta’ awditjar tal-Qorti tal-Awdituri, li għandhom jiġu konklużi skont ir-Regolament (UE) 2021/1148 tal-Parlament Ewropew u tal-Kunsill[footnoteRef:2]. In-negozjati mal-Konfederazzjoni Żvizzera ġew konklużi b’suċċess bl-inizjalar tal-Ftehim fl-14 ta’ Frar 2023. [1:  Id-Deċiżjoni tal-Kunsill (UE) 2022/442 tal-21 ta’ Frar 2022 li tawtorizza l-ftuħ ta’ negozjati mal-Iżlanda, ir-Renju tan-Norveġja, il-Konfederazzjoni Żvizzera u l-Prinċipat tal-Liechtenstein bil-ħsieb li jiġu konklużi ftehimiet bejn l-Unjoni Ewropea u dawk il-pajjiżi dwar regoli supplementari fir-rigward tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri (ĠU L 90, 18.3.2022, p. 116).]  [2:  Ir-Regolament (UE) 2021/1148 tal-Parlament Ewropew u tal-Kunsill tas-7 ta’ Lulju 2021 li jistabbilixxi, bħala parti mill-Fond għall-Ġestjoni Integrata tal-Fruntieri, l-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi (ĠU L 251, 15.7.2021, p. 48).] 


Fl-10 ta’ Lulju 2023, il-Kummissjoni ppreżentat lill-Kunsill proposta għal deċiżjoni tal-Kunsill dwar il-konklużjoni, f’isem l-Unjoni Ewropea, tal-Ftehim bejn l-Unjoni Ewropea u l-Konfederazzjoni Żvizzera dwar ir-regoli supplimentari fir-rigward tal-istrument għall-appoġġ finanzjarju għall-ġestjoni tal-fruntieri u l-politika dwar il-viżi, bħala parti mill-Fond għall-Ġestjoni Integrata tal-Fruntieri.

Fit-28 ta’ Settembru 2023, il-Kunsill adotta Deċiżjoni dwar l-iffirmar, f’isem l-Unjoni, tal-Ftehim bejn l-Unjoni Ewropea u l-Konfederazzjoni Żvizzera dwar ir-regoli supplimentari fir-rigward tal-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri, għall-perjodu 2021-2027. Il-Ftehim ġie ffirmat fit-28 ta’ Novembru 2023 fi Brussell.

Fis-7 ta’ Diċembru 2023, il-Kunsill talab lill-Parlament Ewropew jagħti l-approvazzjoni tiegħu għall-abbozz ta’ Deċiżjoni tal-Kunsill dwar il-konklużjoni tal-ftehim imsemmi hawn fuq.


b. Il-pożizzjoni tar-Rapporteur

L-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi, bħala parti mill-Fond għall-Ġestjoni Integrata tal-Fruntieri, jikkostitwixxi strument speċifiku fil-kuntest tal-acquis ta’ Schengen imfassal biex jiżgura ġestjoni integrata Ewropea tal-fruntieri b’saħħitha u effettiva fil-fruntieri esterni, filwaqt li jissalvagwardja l-moviment liberu tal-persuni, f’konformità sħiħa mal-impenji tal-Istati Membri u tal-pajjiżi assoċjati dwar id-drittijiet fundamentali, u biex jappoġġja l-implimentazzjoni u l-modernizzazzjoni uniformi tal-politika komuni dwar il-viżi, u b’hekk jikkontribwixxi għall-garanzija ta’ livell għoli ta’ sigurtà fl-Istati Membri u fil-pajjiżi assoċjati.

Ir-Rapporteur taqbel li l-BMVI joffri l-opportunità li jiġu implimentati azzjonijiet b’ġestjoni kondiviża u b’modi ta’ ġestjoni diretta u indiretta, u li l-Ftehim għandu jagħmilha possibbli li l-implimentazzjoni b’xi wieħed minn dawn il-metodi tkun tista’ titwettaq fl-Iżvizzera f’konformità mal-prinċipji u r-regoli tal-UE dwar il-ġestjoni u l-kontroll finanzjarji.

Ir-Rapporteur tqis ukoll li, minħabba n-natura speċifika tal-acquis ta’ Schengen u l-importanza tal-applikazzjoni uniformi tiegħu għall-integrità taż-żona Schengen, ir-regoli kollha applikabbli għall-ġestjoni tal-programmi għandhom japplikaw għall-Iżvizzera bl-istess mod kif japplikaw għall-Istati Membri.

Ir-Rapporteur tqis li l-konklużjoni ta’ ftehimiet formali u legalment vinkolanti fil-qafas tal-kooperazzjoni mal-pajjiżi assoċjati, għall-kuntrarju ta’ tipi oħra ta’arranġamenti, hija ta’ importanza kruċjali sabiex jiġu żgurati t-trasparenza, l-iskrutinju pubbliku u s-sorveljanza demokratika. Dan huwa partikolarment importanti fir-rigward tal-użu tal-baġit tal-UE.

Għandu jkun hemm aktar konformità ma’ dispożizzjonijiet speċifiċi oħra. Bis-saħħa tal-ftehimiet ta’ assoċjazzjoni ta’ Schengen, l-Iżvizzera jeħtiġilha taċċetta bis-sħiħ il-miżuri tal-Unjoni, inkluż ir-Regolament BMVI, li jiżviluppaw jew jibnu fuq l-acquis ta’ Schengen, u tieħu l-miżuri meħtieġa biex tiżgura l-konformità mad-dispożizzjonijiet rilevanti għall-ġestjoni u l-kontroll finanzjarji li huma stabbiliti fit-TFUE u fil-liġi tal-Unjoni li tislet il-bażi legali tagħha mit-TFUE.
Il-ftehimiet jintroduċu wkoll mekkaniżmi speċifiċi għal aġġustamenti rapidi għall-ftehim mal-Iżvizzera, fil-każ ta’ bidliet fil-leġiżlazzjoni ewlenija tal-Unjoni rilevanti għall-implimentazzjoni, bħar-Regolament Finanzjarju u r-Regolament dwar Dispożizzjonijiet Komuni. Il-ftehim jiżgura wkoll li r-rieżami ta’ nofs it-terminu tal-BMVI jqis id-dewmien fil-parteċipazzjoni tal-pajjiżi assoċjati ma’ Schengen.

Barra min hekk, għall-kontrolli baġitarji u finanzjarji, l-Istati Membri huma soġġetti għal obbligi orizzontali (eż. il-kompetenza tal-Qorti tal-Awdituri, tal-Uffiċċju Ewropew ta’ Kontra l-Frodi (OLAF), tal-UPPE u tal-Kummissjoni), li jiġu direttament mit-Trattat jew minn leġiżlazzjoni sekondarja tal-Unjoni, inkluż ir-Regolament dwar Dispożizzjonijiet Komuni kif imsemmi hawn fuq. Dawn l-obbligi japplikaw ipso facto fl-Istati Membri u għaldaqstant mhumiex stabbiliti fir-Regolament BMVI. Konsegwentement, dawn l-obbligi jeħtieġ li jiġu estiżi għall-Iżvizzera permezz tal-Ftehim ikkonċernat minn din il-proposta.

Fl-aħħar nett, il-ftehim fih ukoll dispożizzjoni dwar is-Sistema Ewropea ta’ Informazzjoni u ta’ Awtorizzazzjoni għall-Ivvjaġġar (ETIAS). 

Bħala konklużjoni, ir-Rapporteur tqis li huwa xieraq li jiġi stabbilit Ftehim li jistabbilixxi r-regoli supplimentari meħtieġa għall-parteċipazzjoni tal-Konfederazzjoni Żvizzera fl-Istrument għall-Appoġġ Finanzjarju għall-Ġestjoni tal-Fruntieri u l-Politika dwar il-Viżi (il-“BMVI”) bħala parti mill-Fond għall-Ġestjoni Integrata tal-Fruntieri għall-perjodu ta’ programmazzjoni 2021-2027 f’konformità mal-Artikolu 7(6) tar-Regolament (UE) 2021/1148 (ir-“Regolament BMVI”).

[bookmark: AM0]Fid-dawl ta’ hawn fuq, ir-Rapporteur tirrakkomanda li l-Parlament jagħti l-approvazzjoni tiegħu għall-abbozz ta’ deċiżjoni tal-Kunsill u jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni, kif ukoll lill-gvernijiet u lill-parlamenti tal-Istati Membri.

